|  |
| --- |
| 11  **REPUBLIKA HRVATSKA** |
| **ISTARSKA ŽUPANIJA** |
| **GRAD POREČ-PARENZO** |
| **CITTÀ DI POREČ - PARENZO** |
| **Gradonačelnik** |

**KLASA: 024-01/25-01/70**

**URBROJ: 2163-6-09/01-25-2**

**Poreč-Parenzo, 14. veljače 2025.**

Na temelju članka 53. Statuta Grada Poreča-Parenzo („Službeni glasnik Grada Poreča-Parenzo“ broj 02/13, 10/18, 2/21 i 12/24), na prijedlog Upravnog odjela za opću upravu Grada Poreča-Parenzo od dana 12. veljače 2025. godine (KLASA: 250-01/25-01/01; URBROJ: 2163-6-22/01-25-1), Gradonačelnik Grada Poreča-Parenzo donio je sljedeći

**ZAKLJUČAK**

**1.** Utvrđuje se prijedlog Odluke o kriterijima za financiranje Javne vatrogasne postrojbe Centra za zaštitu od požara Poreč u 2025. godini te se dostavlja Gradskom vijeću Grada Poreča-Parenzo na donošenje u priloženom tekstu.

**2.** Na sjednici Gradskog vijeća Grada Poreča-Parenzo sva potrebna tumačenja uz predloženu Odluku dat će Darko Saftić, pročelnik Upravnog odjela za opću upravu.

**GRADONAČELNIK**

**Loris Peršurić**

Prilog:

* prijedlog Odluke s obrazloženjem

**DOSTAVITI**:

1. Gradsko vijeće, ovdje,

2. Upravni odjel za opću upravu, ovdje, (KLASA: 250-01/25-01/01)

3. Pismohrana, ovdje.

|  |  |  |  |  |
| --- | --- | --- | --- | --- |
| |  | | --- | | 11  **REPUBLIKA HRVATSKA** | | **ISTARSKA ŽUPANIJA** | | **GRAD POREČ-PARENZO** | | **CITTÀ DI POREČ - PARENZO** | |
| **Gradsko vijeće** |
| **KLASA:** |
| **URBROJ:** |
| **Poreč-Parenzo, 2025.** |
|  |

Na temelju članka 7. stavka 2. Uredbe o načinu financiranja decentraliziranih funkcija te izračuna iznosa pomoći izravnanja za decentralizirane funkcije jedinica lokalne i područne (regionalne) samouprave za 2025. godinu (,,Narodne novine“ broj 16/25), odredbi Odluke o minimalnim financijskim standardima, kriterijima i mjerilima za financiranje rashoda javnih vatrogasnih postrojbi u 2025. godini (,,Narodne novine“ broj 16/25) i članka 86. Statuta Grada Poreča-Parenzo („Službeni glasnik Grada Poreča-Parenzo“ broj 02/13, 10/18, 2/21 i 12/24), Gradsko vijeće Grada Poreča-Parenzo je, na sjednici održanoj dana \_\_\_\_\_\_\_ 2025., donijelo sljedeću

**ODLUKU**

**o kriterijima za financiranje Javne vatrogasne postrojbe**

**Centra za zaštitu od požara Poreč u 2025. godini**

**Članak 1.**

Ovom se Odlukom utvrđuju kriteriji i mjerila za financiranje rashoda redovite djelatnosti Javne vatrogasne postrojbeCentra za zaštitu od požara Poreč (u daljnjem tekstu: JVP CZP Poreč), sukladno i u okviru sredstava određenih Uredbom o načinu financiranja decentraliziranih funkcija te izračuna iznosa pomoći izravnanja za decentralizirane funkcije jedinica lokalne i područne (regionalne) samouprave za 2025. godinu i Odlukom minimalnim financijskim standardima, kriterijima i mjerilima za financiranje rashoda javnih vatrogasnih postrojbi u 2025. godini, u iznosu od **563.232,00 eura.**

Ova se Odluka primjenjuje sukladno važećim Proračunom Grada Poreča-Parenzo za 2025. godinu i Odlukom o izvršavanju Proračuna Grada Poreča-Parenzo za 2025. godinu.

**Članak 2.**

Sredstva za decentraliziranu funkciju vatrogastva, utvrđena Uredbom i Odlukom Vlade Republike Hrvatske iz članka 1. ove Odluke, u ukupnom iznosu od **563.232,00 eura** raspoređuju se za sljedeće rashode:

1. Rashode za zaposlene u JVP CZP Poreč u iznosu od **478.747,20 eura** i

2. Materijalne rashode za JVP CZP Poreč u iznosu od **84.484,80 eura**.

**Članak 3.**

Kriterij za utvrđivanje visine financijskog rashoda za zaposlene iz članka 2 .točke 1. ove Odluke je izračun sredstava za plaće zaposlenih u JVP CZP Poreč za 2025.godinu, a mjerilo je broj zaposlenih prema Pravilniku o unutarnjem redu i radnim mjestima JVP CZP Poreč.

**Članak 4.**

Prema kriteriju i mjerilima iz članka 3.ove Odluke, financiraju se sljedeće vrste rashoda za zaposlene u JVP CZP Poreč:

* plaće za redovan rad,
* ostali rashodi za zaposlene,
* doprinosi na plaće.

**Članak 5.**

Kriteriji i mjerila za financiranje materijalnih rashoda za JVP CZP Poreč iz članka 2. točke 2. ove Odluke su ostvareni rashodi za isporučenu robu i energiju te obavljene usluge na temelju ispostavljenih računa dobavljača/izvoditelja.

**Članak 6.**

Prema kriterijima i mjerilima ostvarenih rashoda iz članka 5. ove Odluke, financiraju se sljedeće vrste materijalnih rashoda za JVP CZP Poreč:

* naknade troškova zaposlenima (prijevoz, rad na terenu i odvojeni život),
* rashodi za materijal i energiju (energija, materijal i dijelovi za tekuće i investicijsko održavanje, službena, radna i zaštitna odjeća i obuća),
* rashodi za usluge (usluge telefona, pošte i prijevoza, tekućeg i investicijskog održavanja, komunalne usluge),
* ostali nespomenuti rashodi (premije osiguranja).

**Članak 7.**

Ova Odluka stupa na snagu osmog dana od dana objave u „Službenom glasniku Grada Poreča-Parenzo“.

**PREDSJEDNIK**

**GRADSKOG VIJEĆA**

**Zoran Rabar**

**DOSTAVITI**:

1. Gradonačelnik, ovdje,
2. Upravni odjel za opću upravu, ovdje.
3. Pismohrana, ovdje.

**OBRAZLOŽENJE**

**Pravna osnova za donošenje Odluke:**

Člankom 7. stavkom 2. Uredbe o načinu financiranja decentraliziranih funkcija te izračuna iznosa pomoći izravnanja za decentralizirane funkcije jedinica lokalne i područne (regionalne) samouprave za 2025. godinu ("Narodne novine" broj 16/25) propisano je da su korisnici pomoći izravnanja, na temelju Odluke o minimalnim financijskim standardima, kriterijima i mjerilima za financiranje rashoda javnih vatrogasnih postrojbi u 2025. godini ("Narodne novine" broj 16/25), dužni donijeti vlastite odluke o kriterijima i mjerilima te načinu financiranja redovite djelatnosti javnih vatrogasnih postrojbi u 2025. godini u okvirima prava iz iznosa bilančnih prava.

Člankom 86. Statuta Grada Poreča-Parenzo („Službeni glasnik Grada Poreča-Parenzo“ broj 02/2013, 10/2018 i 2/2021) propisano je da Gradsko vijeće, na prijedlog Gradonačelnika, donosi gradski Proračun i provedbene akte Proračuna sukladno propisima, a time i predloženu Odluku kao provedbeni akt Proračuna.

**Postojeće stanje:**

Preuzimanjem vatrogastva u nadležnost lokalne samouprave 2000. godine, temeljem Zakona o ustanovama i Zakona o vatrogastvu, Grad Poreč i Općine Sv. Lovreč, Kašelir-Labinci, Vižinada, Višnjan i Vrsar, Sporazumom su osnovale ustanovu Javna vatrogasna postrojba, "Centar za zaštitu od požara Poreč" (u daljnjem tekstu: JVP CZP Poreč). Naknadno, 2007. godine kao osnivači iste ustanove pridružile su se i novoosnovane Općine Funtana i Tar-Vabriga. Aneksom I Sporazuma o osnivanju javne ustanove JVP-CZP Poreč od 30.12.2020. osnivači su odredili i način, odnosno udjele za osiguravanje sredstava za redovan rad ustanove. Republika Hrvatska, u skladu sa Zakonom o financiranju jedinica lokalne i područne (regionalne) samouprave, Uredbom o načinu izračuna iznosa pomoći izravnanja za decentralizirane funkcije jedinica lokalne i područne (regionalne) samouprave za 2024. godinu, sudjeluje u financiranju vatrogastva - javnih vatrogasnih postrojbi, na način da namjenski prepušta prihode iz dodatnog udjela poreza na dohodak.

Odlukom o minimalnim financijskim standardima, kriterijima i mjerilima za financiranje rashoda javnih vatrogasnih postrojbi u 2025. godini utvrđeni se minimalni financijski standardi za financiranje rashoda za zaposlene, te materijalne i financijske rashode javnih vatrogasnih postrojbi u 2025. godini, koje snosi Republika Hrvatska.

Bilančna prava za financiranje redovnog funkcioniranja JVP CZP Poreč, temeljem navedenih propisa prepuštaju se svim osnivačima, razmjerno njihovom udjelu u financiranju te ustanove. Financiranje JVP CZP Poreč, uz znanje i suglasnost svih ostalih osnivača - Općina, u cijelosti ide kroz gradski Proračun za 2025. godinu („Službeni glasnik Grada Poreča-Parenzo“ broj 22/24.)

**Osnovna pitanja koja se uređuju Odlukom:**

Odlukom se utvrđuju kriteriji i mjerila za financiranje rashoda redovite djelatnosti Javne vatrogasne postrojbeCentra za zaštitu od požara Poreč, sukladno i u okviru sredstava određenih Uredbom o načinu financiranja decentraliziranih funkcija te izračuna iznosa pomoći izravnanja za decentralizirane funkcije jedinica lokalne i područne (regionalne) samouprave za 2025. godinu i Odlukom o minimalnim financijskim standardima, kriterijima i mjerilima za financiranje rashoda javnih vatrogasnih postrojbi u 2025. godini.

**Cilj donošenja Odluke:**

Donošenje Odluke ima za cilj ostvarenje uvjeta za izvršenje Proračuna Grada Poreča-Parenzo propisanih Zakonom o proračunu te ostalim zakonskim i podzakonskim propisima.

**Sredstva potrebna za ostvarenje Odluke:**

Sredstva za ostvarenje predložene Odluke osigurat će se iz sredstava pomoći za decentralizirano financiranje redovite djelatnosti javnih vatrogasnih postrojbi u 2025. godini, a prikazat će se i raspoređivati sukladno i temeljem važećeg Proračuna Grada Poreča-Parenzo za 2025.